Държавен вестник, бр. 28, 2023 г., стр. 23

БРОЙ  28	
Д Ъ Р Ж А В Е Н  В Е С Т Н И К 	
СТР.  23  
. 14/14
стр
7. група "Модалитети" със следните полета: 
а) поле "Срок", в което се посочва датата, на която изтича срокът на заложното право, ако е по-кратък от 5 години; ако денят на изтичане на срока не може да бъде определен, начинът 
на определяне се посочва в поле "Условия"; 
б) поле "Условия", в което се посочват заявените за вписване прекратителни или отлагателни условия на заложното право; 
8. група "Съгласия на заложния кредитор" съдържа единствено поле "Съгласие на заложния кредитор", в което се посочва, че е дадено съгласие от заложния кредитор за извършване на 
разпоредителни сделки със заложеното имущество по чл. 8, ал. 3 от Закона за особените залози, съгласие за преобразуване на залогодателя по чл. 21, ал. 5 от Закона за особените 
залози или съгласие за пристъпване към изпълнение по чл. 32, ал. 5 от Закона за особените залози;  
9. група "Пристъпване към изпълнение" със следните полета: 
а) поле "Пристъпено към изпълнение", в което се отбелязва пристъпването към изпълнение; 
б) поле "Част от вземането, която се търси", в което се посочва размерът на частта от вземането, която се търси; 
в) поле "Имущество, върху което се насочва изпълнението", в което се посочва имуществото, върху което е насочено изпълнението; 
г) поле "Депозитар", в което се посочват името, ЕГН/ЛНЧ на депозитаря, държавата, населеното място, пощенският код, областта, общината, районът, жилищният комплекс, улицата, 
номерът на сградата, номерът на входа, номерът на етажа и номерът на апартамента или на офиса на депозитаря; телефон и електронен адрес за кореспонденция; IBAN на откритата от 
депозитаря банкова сметка; BIC кодът на банката (съответно на клона), в която е открита сметката; 
д) поле "Покана за назначаване на управител на предприятие", в което при заявяване за вписване на това обстоятелство се отбелязва, че търговецът кани заложния кредитор да назначи 
управител на предприятието; 
е) поле "Управител на търговското предприятие", в което се посочват името, ЕГН/ЛНЧ на управителя и държавата, населеното място, пощенският код, областта, общината, районът, 
жилищният комплекс, улицата, номерът на сградата, номерът на входа, номерът на етажа и номерът на апартамента или на офиса на управителя, телефон и електронен адрес за 
кореспонденция; 
ж) поле "Възстановено право на управление", в което при заявяване на това обстоятелство от търговец по чл. 51 от Закона за особените залози се отбелязва, че търговецът възстановява 
правото си на управление върху търговското предприятие; 
10. група "Изоставяне на изпълнението" със следните полета: 
а) поле "Изоставено изпълнение", в което се отбелязва изоставяне на изпълнението; 
б) поле "Размер", в което се посочва размерът на частта от вземането, за която се изоставя изпълнението; 
в) поле "Имущество, което престава да е обект на изпълнение", в което се посочва за коя част от заложеното имущество се изоставя изпълнението; 
11. група "Встъпване в правата на заложния кредитор" съдържа единствено поле "Встъпване в правата на заложния кредитор", в което се посочват името, съответно наименованието, 
уникалният идентификатор на лицето, а при липса на такъв - датата на раждане или номерът и партидата на вписване в съответния регистър, съответно адрес и адрес на управление на 
лицето, встъпило в правата на заложния кредитор; 
12. група "Заличаване на вписан залог" съдържа следните полета: 
а) поле "Заличен залог", в което се отбелязва заявяването за вписване на това обстоятелство; 
б) поле "Частично заличен залог", в което се отбелязва заявяването за вписване на това обстоятелство и се посочва за коя част от заложеното имущество се отнася; 
13. група "Подновяване вписването на залог" съдържа следните полета: 
а) поле "Крайна дата на действие на залога", в което се посочва датата, на която изтича срокът на действието на вписването на залога; 
б) поле "Подновяване на вписването", в което се отбелязва заявяването за вписване на подновяването на вписания залог.  
14. група "Електронен адрес за уведомяване по електронен път съгласно чл. 28б от Закона за особените залози и/или адрес на територията на страната за връчване на отказ" със 
следните полета: 
а) поле "Съгласие за получаване на отказ по електронен път", в което се посочва дали заявителят желае да получава от агенцията отказ по заявеното вписване/обявяване по електронен 
път; 
б) поле "Електронен адрес", в което се посочва адресът на електронна поща за получаване на отказ по заявеното вписване/обявяване от агенцията, ако заявителят е заявил съгласие за 
получаване на отказ по електронен път; 
в) поле "Адрес на територията на страната", в което се посочват името, съответно фирмата/наименованието на адресата, държавата, населеното място, пощенският код, областта, 
общината, районът, жилищният комплекс, улицата, номерът на сградата, номерът на входа, номерът на етажа и номерът на апартамента или на офиса; В това поле задължително се 
попълва адрес по местоживеене или седалище на заявителя, от който се установява компетентния окръжен съд при обжалване на отказ.  
15. група "Приложения" със следните полета: 
а) поле "Номер на предходно заявление", в което се посочва входящият номер на заявлението за вписване на същите обстоятелства с постановен отказ, от което се ползват вече 
представени документи; 
б) поле "Описание", в което се отбелязват приложените към заявлението документи; 
16. група "Подпис" съдържа единствено поле "Подпис", което съдържа подпис на заявителя; когато заявлението се подава по електронен път, това поле не се попълва. 
ІІІ.  Когато мястото за попълване на заявителите в образеца не достига, както и в случаите, когато в дадено поле мястото за заявяване на подлежащо на вписване обстоятелство е 
недостатъчно, се прилага допълнително заявление по образец.  
Когато се заявява за вписване промяна на обстоятелство, при която вписаното обстоятелство вече не съществува, в образеца на заявление срещу съответното поле се отбелязва 
"Заличаване". 
ІV. Промяна в обстоятелствата се заявява за вписване, като в поле № 1 "Идентификация“ се посочват уникалният идентификационен код (ЕИК, БУЛСТАТ) и името/фирмата/
наименованието на залогодателя, по чиято партида се заявяват за вписване обстоятелствата.  
Променените обстоятелства се посочват на съответните места в заявлението, а полетата, които се отнасят за обстоятелства, които не се променят, не се попълват. Когато се заявяват за 
вписване едновременно обстоятелства за заличаване и обстоятелства за вписване по едно основно поле, следва да се посочат първо обстоятелствата, които подлежат на заличаване със 
съответно отбелязване в полето за заличаване, след което се посочват обстоятелствата, чието вписване се заявява.